શટલ રિક્ષાવાળાઓની દાદાગીરીથી બસને સ્ટેન્ડ પર લાવી શકાતી નથી. વૃદ્ધો કે બાળક તેેડેલી મહિલાને મહામુસીબતે રસ્તાની વચ્ચોવચ્ચ ઊભેલી બસ પકડવા જીવ જોખમમાં મૂકીને દોટ મૂકવી પડે છે. તેમ છતાં ઘણા અસહાય ઉતારુઓ બસ ચૂકી જાય છે. શટલ રિક્ષાઓથી એએમટીએસની ખોટ ઘટતી નથી. તેનાથી પણ તંત્ર વાકેફ છે. છેક વર્ષ ર૦૧ર-૧૩માં તંત્રએ ટ્રાફિક પોલીસની મદદથી રિક્ષા હટાવવાની ઝુંબેશ ચલાવી હતી. ત્યારબાદ ર૦૧૪માં નવેસરથી ઝુંબેશ ચલાવાઇ હતી. પરંતુ તે વખતે થોડા સમયમાં જ અગમ્ય કારણસર ઝુંબેશ આટોપાઇ ગઇ હતી.